Z A P I S N I K

     
Sa sjednice Općinskog vijeća općine Jarmina održane 14. rujna 2015. godine u 20:00 sati u prostorijama općine Jarmina.

      NAZOČNI:                                                                   ODSUTNI:

1. MARIO  ROŽIĆ                                           1. STEVO  CULEJ
2. MARIO  MATIĆ                                          
3. STJEPAN BENČIĆ                                                                        
4. DRAGUTIN CULI                                       
5. VLADIMIR  KLARIĆ                                                                    
6. JOSIP  HANŽEK
7. MARIO  CAFUTA                                          
8. STJEPAN  DADIĆ

9. TATJANA  PETROVEČKI

10. MARKO  MLINAR

Predsjednik Općinskog vijeća Mario Rožić, pozdravivši nazočne vijećnike, utvrdio da postoji kvorum, a za  sjednicu predlaže:  

D N E V N I     R E D
1. Usvajanje zapisnika sa prethodne sjednice

2. Aktualni sat
2.1 Izvješće o Nalazu revizije

2.2. Odluka  o blagajničkom maksimumu

2.3. Izvješće o polugodišnjem izvršenju proračuna

3. Rasprava o radu Predsjednika Općinskog vijeća

4. Prijedlog odluke o raspisivanju javnog poziva za radno mjesto pročelnika u JUO

5. Prijedlog odluke o raspisivanju natječaja za prodaju nekretnina

6. Prijedlog odluke o sufinanciranju prijevoza redovitih učenika srednjih škola s područja Općine Jarmina u šk.god. 2015/2016.

7. Prijedlog odluke o određivanju pravnih osoba od interesa za civilnu zaštitu u Općini Jarmina

8. Prijedlog odluke o zaduživanju (dozvoljeni minus po poslovnom računu)

  9.   Razno (zamolbe R. Klisurić, Š. Jurić i  D. Radišić i dr.)  

     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 30. srpnja 2015. godine,  je bez primjedbi jednoglasno usvojen.  

Točka 2.

2/1
Načelnik A. Draganić izvijestio je nazočne vijećnike o nalazu revizija financijskog poslovanja u Općini Jarmina, po dobivenom konačnom nalazu dobiveno je uvjetno mišljenje sa nekoliko utvrđenih nedostataka i to: nenaplaćena potraživanja po osnovi komunalne naknade i isporučene vode u protekle tri godine prema mještanima Jarmine, financiranje udruga, iskazano potraživanje Općine Jarmina po ostalim prihodima, neriješeni imovinsko-pravni odnosi po nekretninama u vlasništvu Općine i procjena nekretnina u vlasništvu Općine i blagajnički maksimum.

Načelnik je u daljnjem izlaganju po nalazu revizije istaknuo da je već sačinjen plan provedbe mjera radi otklanjanja utvrđenih propusta a posebno jer je otklanjanje istih već započeto u 2014. godini i nastavljeno u prethodnom razdoblju 2015. godine,a prema planu sve će se otkloniti dokraja kalendarske godine ili u prvom tromjesječju 2016. godine kroz predviđena sredstva u novom proračunu (odnosi se na procjenu vrijednosti nekretnina i vlasništvu Općine).  

2/2
U svezi provođenja mjere otklanjanja nedostataka prema nalazu revizije Načelnik je izvijestio nazočne da je donio Odluku o blagajničkom maksimumu.

2/3

V. Klarić, predsjednik odbora za financije obrazložio je prijedlog odluke o realizaciji proračuna za 1-6.mjeseci 2015. godine, istaknuvši da je prihodovna strana prema planiranim stavkama izuzetno loša iz razloga različitih mjera Vlade Republike Hrvatske koje su pridonijele lošijim prihodima, Odbor je raspravio predloženi izvještaj te predlaže da se isti u predloženom obliku i prihvati.

A.Draganić, načelnik je istaknuo da su prihodi različitim mjerama Vlade RH-e u osnovi smanjeni za oko 600.000,oo kuna, kad se pridoda nova mjera povrata poreza mještanima Jarmina za iznos od cca. 500.000,oo kuna koji se iskazuje kroz rashodovni dio, cjelokupni proračun će biti manji za oko 1.100.000,oo kuna što itekako otežava redovito financiranje Općine, a najviše će se odraziti na investicije u Općini i provođenje izrade dokumentacije po projektima za povlačenje sredstava iz EU fondova projekata. Povećanje prohoda do kraja godine se predviđa u dijelu prodaje poljoprivrednog zemljišta, eventualne prodaje nekretnina u vlasništvu Općine i povlačenju sredstava po pojedinim apliciranim projektima iz Ministarstva regionalnog razvoje.

Nakon provedene kratke rasprave (D.Culi, S.Benčić, J.Hanžek) jednoglasno je donijeta Odluka o usvajanju polugodišnjeg izvještaja o izvršenju proračuna Općine Jarmina za 2015. godinu. 

2/4
Načelnik A. Draganić je izvijestio nazočne da se javni radovi se provode prema planu i programu sa 14 osoba ali smanjenim intenzitetom zbog nedostataka sredstava u proračunu, posebno za planirane sanacije nogostupa. 

Također je izvijestio da je sanacija krovišta na prostorijama NK „BORINCI“ završena prema dogovorenom, sanirano je krovište, izvršena izmjena vanjske stolarije – PVC, a do 19. 09. biti će i završena adaptacija unutarnjih prostorija (pločice, tuševi i dr.)

U svezi komunalnog poduzeća izvijestio je nazočne da je Komunalno poduzeće „Jarmina“ d.o.o. u potpunosti osnovano, stavljeno je u fazu mirovanja a potpuna aktivnost preuzimanja obaveza i aktiviranje predviđenih djelatnosti se predviđa sa 01. siječnja 2016.godine.   
Točka 3.

3/1
Predsjednik Općinskog vijeća M. Rožić izvijestio je nazočne vijećnike da je njegov izostanak na nekoliko sjednica vijeća opravdam osobnim rješavanjem privatnih poslova i briga oko obitelji, te će u narednom periodu nastojati biti nazočan na sjednicama i obavljati sve poslove koje opisuje Poslovnik, ujedno je zahvalio svojim zamjenicima koji su u periodu njegova izostanka preuzeli odgovornost i zamijenili ga u obavljanju zadataka.

D. Culi je nazočne izvijestio da se Odbor za izbor i imenovanja sastao te iako je imao zadatak obaviti razgovor sa Predsjednikom Općinskog vijeća nije to učinjeno jer je smatrao svrsishodnijim da osobno M. Rožić obrazloži svoj izostanak, ujedno je već započet proces zamjene pojedinih neaktivnih članova nekoliko Odbora te će se izbori imenovanje novih predložiti i obaviti na narednim sjednicama kada dobiju imena novih kandidata.

Po istim izlaganjima M. Rožića i D. Culija nije bilo rasprave.      
Točka 4.

4/1
D. Culi je u ime povjerenstva za provedbu natječaja obrazložio Prijedlog Odluke o raspisivanju javnog poziva za radno mjesto pročelnika u JUO Općine Jarmina. Istaknuo je da su izvršene pripremne radnje sukladno Zakonu o službenicima i namještenicima u lokalnoj samoupravi, propisanim mjerama o provedbi javnog poziva i Pravilnika o unutarnjem redu JUO Općine Jarmina. Kriteriji za provođenje natječaja i prijavu kandidata su propisani pozitivno-pravnim propisima a sam natječaj će raspisati Općinski načelnik.

Nakon krače rasprave, A. Draganića i V. Klarića, jednoglasno je donijeta Odluka o raspisivanju javnog natječaja za imenovanje pročelnika JUO Općine Jarmina.  
Točka 5.
5/1

D. Culi, predsjednik povjerenstva za provođenje javnih poziva i načelnik A. Draganić su obrazložili prijedlog Odluke o prodaji nekretnina u vlasništvu Općine Jarmina te istaknuli da se isto provodi sukladno zakonskim propisima a radi problema sa dobivanjem nalaza početne minimalne vrijednosti nekretnina od strane ovlaštenog sudskog vještaka, predlažu da se Odluka o prodaji nekretnina donese na slijedećoj sjednici Općinskog vijeća po dobivanju procjene minimalne vrijednosti. Isto je usvojeno jednoglasno  bez primjedbi i rasprave.

Točka 6.
6/1

Načelnik A. Draganić je obrazložio prijedlog Odluke o sufinanciranju troškova prijevoza učenika srednjih škola u školskoj godini 2015/2016,istaknuvši da je način sufinanciranja na istoj razini od prošle godine, Ministarstvo obrazovanja, Vukovarsko-srijemska županija i Općina Jarmina,a roditelji će za jedno dijete sudjelovati u iznosu od 100,00 kuna a za drugo i više djece preostali trošak u cijelosti pokriva Općina Jarmina. Bez rasprave jednoglasno je donijeta Odluka o sufinanciranju troškova prijevoza redovitih učenika srednjih škola s područja Općine Jarmina u školskoj godini 2015/2016. 

Točka 7.
7/1

A. Draganić je obrazložio prijedlog Odluke o određivanju pravnih osoba od interesa za civilnu zaštitu u Općini Jarmina, istaknuvši da je istu potrebno donijeti radi usklađivanja sa postojećim pravnim propisima i uputama Državne uprave za zaštitu i spašavanje. Bez rasprave jednoglasno je donijeta Odluka o određivanju pravnih osoba od interesa za civilnu zaštitu u Općini Jarmina. 
Točka 8.
8/1

Načelnik A. Draganić je obrazložio prijedlog Odluke o davanju suglasnosti o zaduženju u poslovnoj banci, a odnosi se na tzv. dozvoljeni minus po poslovnom računu kod PBZ-a do iznosa od 300.000,oo kuna. Bez rasprave je jednoglasno donijeta Odluka o davanju suglasnosti o zaduženju u poslovnoj banci.  
Točka 9.
9/1

Po zahtjevu g. R. Klisuriča za davanje suglasnosti na ponovno priključenje električne energije na obiteljsku kuću u ul. Br. Radiča 7,vlasništvo Općine Jarmina, koju je koristila bez ugovora i naknade njegova pokojna majka Bara,a u kojoj sada nitko ne stanuje. Nakon kratke rasprave donijeti je jednoglasno Zaključak da se sa istim sklopi Ugovor o najmu nekretnine na određeno vrijeme (rok do 6.mjeseci) temeljem kojeg će ostvariti pravo priključka el.energije. 
9/2
Po zahtjevu Š. Jurić, I. Grbavac i D. Radišić a koji se odnose na oslobađanje plaćanja komunalne naknade i drugih obaveza, nakon kratke rasprave donijeti je Zaključak da obvezu odgovora i pružanja pomoći socijalno ugroženih obitelji preuzme Odbor za socijalnu skrb i donese Odluku iz djelokruga nadležnosti.  
9/3

Po zahtjevu Ž. Đukez a koji se odnosi na oslobađanja dijela naknade za legalizaciju bespravno sagrađenih objekata, nakon kraće rasprave i pravnog tumačenja od strane načelnika A. Draganića, koji je upoznat sa situacijom a koji je izvršio konzultacije sa odgovornim osobama iz Ureda za urbanizam Vukovarsko-srijemske županije, nakon kraće rasprave jednoglasno je donijeti Zaključak da nije moguće udovoljiti njegovom zahtjevu.    
                                                                                         Predsjednik Općinskog vijeća

                                                                                                      Mario  Rožić      
